Det har vært en kraftig nedgang i antallet passeringer i bomringen i Kristiansand.

Etter dobling av prisen var det 100 000 færre bompasseringer i juli i år sammenlignet med juli i fjor.

Varaordfører Mette Gundersen gleder seg over nedgang i trafikken, men mener det er for tidlig å begrave tanken om rushtidsavgift. Foto: Nyhetsspiller / NRK

Varaordfører Mette Gundersen ser positivt på nedgangen, men sier det er for tidlig å droppe en rushtidsavgift.

Kristiansand kommune ønsker å redusere antall biler i rushtidene. Derfor vurder de en rushtidsavgift.

I juli i år har det vært en nedgang på seks prosent i antall bompasseringer sammenlignet med juli i fjor.

Det vil si at 100 000 færre biler har kjørt inn i sentrum av Kristiansand.

Likevel sier Gundersen at det er for tidlig å forkaste planene om rushtidsavgift.

Tor S. Utsogn, FrP: Si nei nå. Foto: Svein Sundsdal / NRK

Kristiansand Fremskrittspartis Tor S. Utsogn reagerer på at Arbeiderpartiet ikke avlyser alle ideer om en egen rushtidsavgift.

– Tidspunktet for et nei har aldri vært bedre, sier Utsogn.